Ende oft uut den voirs goede meer comers oft chijs ghinge dan voirs
es Soe es der selver seggers uutsprake dat de voirs gielijs gehouden
sijn sal den voirs janne van mortsele dat meer te restituen en te
betalen elken penninc daer af met xx geliker peningen Ende des
sal de voirs jan van mortsele geven ende betalen tusschen dit
ende lrechtmisse naestcomen peten vander hagen xxvii rijnsch guld
ende den voirs gielize ii gulden pets bij alsoe dat de voirs
gielijs den selven janne vanden poenten voirg geheel ende
al ghenoech doet gelijc die voirs staen ende oft inden voirs
vande voirs pgenten
gielise gebiec wae soe soude de voirs jan van mortsele onghehoude
sijn te betalen de voirs some gelts Item es oic der voirs seggers
uutsprake dat de voirs jan ongehouden sijn sal van alsulken coren
ende stroe alse de voirs gielijs den selven janne eysschen was
En mids desen selen de voirs ptien van malcanden van des voirs
es te vreden staen ende venich zijn Bij alsoe oft in enich vande
voirs poenten bij den voirs ptien donckernisse geviele dat behouden
de voirs seggers tot huen verclen cor oppendorp vynckenbosch
januarii xvii
Item peter vander hagen heeft geloeft wouten ende henricke vanden
voerde ghebrueden tontheffen ende scadeloes te houden van alsulker
vorctocht daer voer sij aen de he ende stat van loven van wegen
gielijs vanden poirde gesproken ende gedaen mogen hebben voir
scepen van loven alsoe dat zij mids dier geluften in tiden toecomen
niet gepraemt en worden cor eisdem
Item want robbiert trippart als man van buyten betlaeght hadde
tottelet jaqmot oic man van buyten voir de some van hondert
rijders ende zij op heden tegen malcanden dach van rechte hadden
gelijc de selve robbeert met den voirste en poirten die over
die clage waen volcomelic thoende tot welken daghe de voirs
ottelet niet en copareerde Soe eest dat de scepen van loven
ter manissen smeyers ghewijst hebben voir een vonis dat de voirs
ottelet voir de voirs claghe van hondt rijders verreyct sal sijn
pnt pynnoc opp rijke kersmake velde vynck willem ja xvii
Item willem vander hofstat in deen zijde ende henric de vme alse
geleyt tot den goeden goerts hmeys des jongen hebben dach van
thoenen genomen tegen malcanden van heden in xiiii nachten te
mistide neestcomen cor opp vynck januar xvii